**Ministru kabineta noteikumu projekta**

**„Grozījumi Ministru kabineta 2021.gada 4.februāra noteikumos Nr.86 „Noteikumi par atbalstu mākslas, izklaides un atpūtas nozaru komersantiem, kuru darbību ietekmējusi Covid-19 izplatība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2021.gada 4.februāra noteikumos Nr.86 „Noteikumi par atbalstu mākslas, izklaides un atpūtas nozaru komersantiem, kuru darbību ietekmējusi Covid-19 izplatība”” (turpmāk – Projekts) paredz precizēt Ministru kabineta 2021.gada 4.februāra noteikumu Nr.86 „Noteikumi par atbalstu mākslas, izklaides un atpūtas nozaru komersantiem, kuru darbību ietekmējusi Covid-19 izplatība” (turpmāk – Noteikumi) 28.punkta redakciju, lai tā atbilstību grozītā Eiropas Komisijas 2020.gada 19.marta paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums) 88.punktam, kā arī precizēt atbalsta izsniegšanas nosacījumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu 28.punktā ietvertā redakcija nenodrošina korektu publicitātes prasību ievērošanu, ņemot vērā to, ka pēc Pagaidu regulējuma grozījumiem dalībvalstij ir pienākums informāciju par katru individuālo atbalstu, kas piešķirts saskaņā ar Pagaidu regulējumu un pārsniedz 100 000 *euro*, publicēt visaptverošā valsts atbalsta tīmekļa vietnē vai Komisijas IT rīkā 12 mēnešu laikā no atbalsta piešķiršanas dienas (Pagaidu regulējuma 88.punkts). Savukārt pašreizējā Noteikumu 28.punkta redakcija satur atsauci uz Komisijas regulas Nr.651/2014 9.panta 1. un 4.punktu, kas uzliek pienākumu dalībvalstīm informāciju par piešķirto individuālo atbalstu publicēt tikai gadījumā, ja tas pārsniedz 500 000 *euro*.Ņemot vērā minēto, lai nodrošinātu Noteikumu 28.punkta atbilstību grozītajam Pagaidu regulējuma 88.punktam, ir nepieciešams precizēt Noteikumu 28.punktu šādā redakcijā: „28. Sabiedrība „Altum” nodrošina informācijas publicēšanu atbilstoši Pagaidu regulējuma 88. punktā noteiktajām publicitātes pasākumu prasībām atbilstoši normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.”Papildus nepieciešami precizējumi Noteikumu 11.punktā, ņemot vērā, ka 300 000 *euro* ierobežojums ir nosakāms viena atbalstāmā pasākuma līmenī, neskatoties uz atbalsta saņēmēju skaitu, kuri nodrošina šī pasākuma īstenošanu un piesakās atbalstam Noteikumu ietvaros. Šādas izmaiņas nepieciešamas, lai novērstu gadījumus, kad par viena pasākuma īstenošanu tiek iesniegti atbalsta pieteikumi no vairākiem atbalsta saņēmējiem un viena pasākuma atbalstam tiek izsmelta lielākā daļa programmas ietvaros pieejamā finansējuma. Kultūras ministrijas mērķis ir nodrošināt atbalstu iespējami lielākām skaitam pasākumu. Spēkā esošā Noteikumu 11.punkta redakcija rada risku šī mērķa nodrošināšanai.Šobrīd Noteikumos ir ietverta tikai norma par atbalsta atgūšanu gadījumos, ja atbalsta saņēmējs ir pārkāpis komercdarbības atbalsta nosacījumus. Ņemot vērā, ka esošajā situācijā nav skaidrības par Covid-19 ierobežojumu ilgumu, nepieciešams paredzēt rīcību, ja Covid-19 ierobežojumi ir ilgstošāki. Šajā gadījumā Kultūras ministrija ierosina, ka, ja pasākums nav noticis Covid-19 ierobežojumu dēļ, izsniegtais grants atbalsta saņēmējiem nav jāatmaksā un šis atbalsts tiek uzskatīts par izsniegtu atbilstoši Noteikumiem. Projekts arī paredz, ka atbalsts granta veidā uzskatāms par izmantotu atbilstoši mērķim, ja pasākuma norise tiek nodrošināta vēlāk par 18 mēnešiem. Vienlaikus, ņemot vērā, ka atbalsta programmas īstenošana plānota ne ilgāk kā līdz 2026.gada 31.decembrim, pasākuma vēlāka norise pieļaujama līdz šim datumam. Ņemot vērā, ka Noteikumos šobrīd nav noteikti īpašie noteikumi attiecībā par grantu atgūšanu, nepieciešams nostiprināt šos nosacījumus. Vienlaikus izsniegto atbalstu aizdevuma apmērā atbalsta saņēmējiem būs pienākums atmaksāt arī gadījumos, ja atbalstītais pasākums Covid-19 ierobežojumu dēļ nav noticis.Noteikumos noteiktajā pārskatā par pasākuma īstenošanu atbalsta sniedzējs sniegs informāciju akciju sabiedrībai „Attīstības finanšu institūcija „Altum”” (turpmāk – sabiedrība „Altum”) par pasākuma norises laiku, tā apmeklētāju skaitu, pasākuma ieņēmumiem un izdevumiem un citiem ar pasākuma īstenošanu saistītiem jautājumiem (piemēram, pasākuma īstenošanas aprakstu, informāciju par pasākuma īstenošanā iesaistītajiem dalībniekiem), kā arī gadījumā, ja pasākuma norisi nebūs iespējams nodrošināt Covid-19 ierobežojumu dēļ, skaidrojumu par iemesliem, kāpēc pasākums nav noticis. Proti, sniedzot informāciju, kādi ierobežojumi bija jāpiemēro konkrētajam pasākumam un kā tas ietekmēja pasākuma norisi.Gadījumos, ja sabiedrības „Altum” rīcībā nonāks informācija, ka atbalsta sniedzējs sniedzis sabiedrībai „Altum” nepatiesu informāciju, ir notikusi apzināta datu sagrozīšana, kā arī sabiedrības „Altum” maldināšana vai krāpšana, viss Noteikumu ietvaros sniegtais atbalsts būs jāatmaksā. Ņemot vērā, ka šis nosacījums ir ierasta prakse atbalsta atgūšanā, šis nosacījums tiks iekļauts atbalsta līgumos.Noteikumi papildināti ar pienākumu sabiedrībai „Altum” savā tīmekļvietnē publicēt informāciju par šīs atbalsta programmas ietvaros atbalstītajiem atbalsta saņēmējiem. Šādu papildinājumu Kultūras ministrija ierosina, ņemot vērā Valsts kontroles norādījumu, ka sabiedrībai „Altum” ir jānodrošina caurskatāma, sabiedrībai pieejama informācija par programmas ietvaros sniegto atbalstu.Projekts stājas spēkā nākamajā dienā pēc tam, kad oficiālajā izdevumā „Latvijas Vēstnesis” tiks publicēts paziņojums par to, ka Eiropas Komisija ir pieņēmusi lēmumu par komercdarbības atbalsta saderību ar Eiropas Savienības iekšējo tirgu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, sabiedrība „Altum”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nepieciešams nodrošināt informācijas publicēšanu atbilstoši Pagaidu regulējuma 88.punktā noteiktajām publicitātes pasākumu prasībām atbilstoši normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, sabiedrība „Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Jaunskunga 67330216

Zanda.Jaunskunga@km.gov.lv